འདི་ལྟར་ཕྱིར་འདང་རེ་བརྒྱབ་ན།མང་པོ་ཞིག་གླེང་བས་ཀྱང་གླེང་ཚོད་མི་འདུག་མོད།ཡང་ལོ་ཞིག་གི་དབྱར་གཞུང་ལ།ངས་བོད་ལྗོངས་རིག་གནས་བརྗེ་རེས་མཐུན་ཚོགས་དང་མཉམ་སྒྲུབ་སྒོས།སློབ་གཙོ་གཞོན་པར་ནང་གྲོས་བྱས་ཏེ་ཁོང་གི་ཆོག་མཆན་ཐོབ་རྗེས་དགེ་རྒན་གང་དེ་གདན་འདྲེན་བྱས་ཚར་བ་མ་ཟད།ཁོང་གིས་གླིང་སྒྲུང་ལས་རྟ་རྒྱུག་རྒྱལ་འཇོག་གི་བརྗོད་གཞི་དང་འབྲེལ་བའི་འཆད་ཁྲིད་ཅིག་གནང་བ་གཏན་དུ་ཁེལ་ཡང་།རྗེས་སུ་ཉིན་གྲངས་གསུམ་བཞི་ལྷག་གི་གྲ་སྒྲིག་དང་དཀའ་ལས་ཚང་མ་རྩིས་མེད་དུ་བཏང་སོང་བ་ནི།སློབ་གྲྭའི་གཞུང་ཕྱོགས་ནས་འཆད་ཁྲིད་དེ་སྤེལ་མི་ཆོག་པ་དང་།སྔར་གྲོས་སུ་ཡོད་པའི་སློབ་གཙོ་ཡང་འགྱུར་བ་བླ་ལྷག་བྱུང་ནས་འཆད་ཁྲིད་དེ་སྤེལ་མི་རུང་བའི་རྣམ་འགྱུར་བསྟན་སོང་བ་དེ་རེད།